1. számú melléklet

 **Bizottságok feladat- és hatásköre**

A képviselő-testület bizottságainak ügyrendje Bőny Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43. § (3) bekezdése alapján működő állandó bizottságaira vonatkozó főbb szabályokat az önkormányzat és szervei Szervezeti és Működési Szabályzatáról szóló rendeletében (a továbbiakban: SZMSZ) határozza meg.

**I.**

**A bizottság működése, az ülések rendje, feladataik**

1. A bizottság a képviselő-testület ülését megelőzően, illetve szükség szerint ülésezik.
2. A bizottság ülését az elnök hívja össze úgy, hogy az érdekeltek a meghívót az ülést megelőző legalább 5 nappal, az előterjesztéseket legalább 2 munkanappal kézhez kapják. Igény szerint a meghívók és az előterjesztések elektronikus úton kerülnek megküldésre. Amennyiben az elnök akadályoztatva van, az általa megbízott bizottsági tag jogosult az ülés összehívására és annak levezetésére.
3. Sürgősségi tárgyalást megkívánó esetben a bizottság elnöke az ülést szóban, illetőleg távbeszélő útján is összehívhatja.
4. A bizottság ülését 8 napon belül össze kell hívni, a polgármester vagy a bizottsági tagok 1/3-ának, napirendi javaslatot is tartalmazó indítványára.
5. A bizottság elnöke napirendi pontonként megnyitja, vezeti és lezárja a vitát. Összefoglalja a vita eredményét. Javaslatot tesz a határozat, állásfoglalás szövegére, elrendeli a szavazást, megállapítja annak eredményét és kihirdeti a határozatot.
6. Egyebekben a bizottság elnökét megilletik mindazok a jogok, melyek az SZMSZ szerint az ülés vezetőjét megilletik.
7. Amennyiben a szavazás eredményének megállapítása után a bizottság tagja kéri, úgy az elnök elrendeli a kisebbségi vélemény pontos szövegének a jegyzőkönyvben történő rögzítését.
8. A fennálló kizárási okot a bizottság elnöke vagy tagja az ülés megnyitása után, illetőleg a napirend tárgyalása előtt köteles bejelenteni. A kizárásról az elnök esetén a polgármester, bizottsági tag esetén a bizottság dönt. A bizottság elnöke, tagja adott ügyben elfogultságát bejelentheti, ez esetben a vitában, a döntéshozatalban nem vehet részt.
9. A több bizottság feladatkörét érintő ügy napirendre tűzéséről a bizottságok elnökei kötelesek egymást tájékoztatni és lehetőség szerint egymás ülésén a képviseletet biztosítani.
10. A bizottságok elnökei –ilyen esetekben –megállapodhatnak az adott téma együttes ülés keretében történő megtárgyalásáról.
11. A bizottság határozatképességére és határozathozatalára a –Mötv.-ben és SZMSZ-ben foglalt –képviselő-testületre vonatkozó szabályokat kell alkalmazni.
12. A bizottság tagja a bizottsági ülésen köteles részt venni. Amennyiben az éves bizottsági ülések több, mint a felén nem vett részt, úgy a bizottság elnökének javaslata alapján a Képviselő-testület állást foglal a bizottsági tagság megszüntetéséről.
13. A bizottsági ülésekre a polgármestert/alpolgármestert, a jegyzőt/aljegyzőt, a polgármesteri hivatal irodavezetőit meg kell hívni, azon tanácskozási joggal vesznek részt.
14. Az üléseken tanácskozási joggal vesznek részt továbbá:
	* napirendhez kapcsolódóan az érintett szerv vezetője
	* akit arra az elnök meghívott,
	* akit bizottság bármely tagja meghívni javasolt, s ezt egyszerű szótöbbséggel a bizottság elfogadta.
15. A bizottság konkrét témakörben külső szakértőket is igénybe vehet.
16. A bizottság a képviselő-testület feladata -és hatáskörébe tartozó téma előkészítésekor állásfoglalást alakít ki.
17. A bizottság ülésén megfogalmazott kisebbségi véleménynek a képviselő-testület ülésén helyt kell adni.
18. A bizottság döntésének a kiadmányozója a bizottság elnöke.
19. A bizottsági döntések végrehajtásáról, továbbá a működésükhöz szükséges szakmai, technikai és adminisztrációs feltételek biztosításáról a jegyző – a hivatal útján –gondoskodik.
20. A bizottság üléséről jegyzőkönyv készül, melyet a bizottság elnöke és egy tagja ír alá.

**II.**

**A bizottság döntési jogköre, feladatai**

1. A döntési jogkör gyakorlása tekintetében a Mötv., valamit az SZMSZ szabályozása az irányadó.
2. A bizottság által hozott határozatokat megfelelő sorszámmal kell ellátni, a határozatokat a végrehajtásért felelősök részére meg kell küldeni.
3. A bizottságok feladatai:

3.1.*Ügyrendi Bizottság feladatai*:

* Kivizsgálja az önkormányzati képviselők összeférhetetlensége, méltatlansága tárgyában tett kezdeményezéseket.
* Lebonyolítja a képviselő-testület működésével és feladatai ellátásával összefüggő titkos szavazást.
* állást foglal a hatályos jogszabályok, a szervezeti és működési szabályzat, az önkormányzati rendeletek értelmezésével kapcsolatban felmerült kérdésekben.
* a polgármester illetménye, továbbá egyéb juttatására vonatkozó előterjesztés benyújtása.
* Nyilvántartja, kezeli, vizsgálja és ellenőrzi a polgármester és az önkormányzati képviselők vagyonnyilatkozatát

Vagyonnyilatkozatok kezelése
* elnöke a Bizottság nevében a vagyonnyilatkozatokat átveszi
* gondoskodik a képviselői vagyonnyilatkozat nyílt, a hozzátartozói vagyonnyilatkozat lepecsételt, zárt borítékban történő tárolásáról,
* a nyilatkozattevővel kapcsolatos valamennyi iratot egy iratgyűjtőben, az egyéb iratoktól elkülönítetten lemezszekrényben helyezi el
* gondoskodik a vagyonnyilatkozatok adatvédelmi szabályoknak megfelelő kezeléséről, arról, hogy az azokban foglaltakat - a nyilvános képviselői vagyonnyilatkozatok kivételével - más ne ismerhesse meg, melyért felelősséggel tartozik, valamint
* biztosítja a képviselői vagyonnyilatkozat nyilvánosságát, melybe bárki betekinthet. Az előre egyeztetett időpontban az általa hozzáférhetővé tett vagyonnyilatkozatba a betekintési jog gyakorlására az jegyzői irodában biztosít lehetőséget, és
* a vagyonnyilatkozat valóságtartalmának ellenőrzése céljából jogszabályban foglaltaknak megfelelően
* ha az eljárásra irányuló bejelentés nem jelöli meg konkrétan a vagyonnyilatkozat kifogásolt részét és tartalmát, a Bizottság elnöke felhívja a bejelentőt a hiány pótlására, amelynek ha a bejelentő 15 napon belül nem tesz, a Bizottság az eljárás lefolytatása nélkül elutasítja a kezdeményezést vagy az eljárást egyébként hivatalból folytatja,
* az ellenőrzési eljárást zárt ülésen folytatja le,
* felhívja az érintettet, hogy haladéktalanul - de legkésőbb 3 napon belül - írásban közölje a saját, valamint a hozzátartozója vagyonnyilatkozatában feltüntetett vagyoni, jövedelmi, érdekeltségi viszonyaira vonatkozó azonosító adatokat
* az eljárás eredményéről a Képviselő-testület a soron következő ülésen tájékoztatja,
* a Képviselő-testület ülését követő 8 napon belül az azonosító adatokat megsemmisíti, ezt a tényt jegyzőkönyvben rögzíti, melyet a vagyonnyilatkozathoz csatol

*3.2 Pénzügyi Bizottság feladatai*:

* figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyon növekedés, - csökkenés) alakulását, értékeli az azt előidéző okokat;
* vizsgálja az adósságot keletkeztető kötelezettségvállalás indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését;
* ellátja a képviselő-testület rendeletében meghatározott feladatokat.
* állást foglal a belső ellenőrzés vizsgálati megállapításaival kapcsolatban, ha nem ért egyet vagy a képviselő-testület a szükséges intézkedéseket nem teszi meg, a vizsgálati jegyzőkönyvet az észrevételeivel együtt megküldi az Állami Számvevőszéknek.
* Véleményezi az önkormányzati beruházások, felújítások helyzetét. Állásfoglalást alakít ki az elvégezendő feladat rangsorolására és végrehajtásának módjára.
1. az alábbi előterjesztéseket a bizottság nyújtja be:

- az ingatlanok adás-vételével, bérbeadásával kapcsolatos előterjesztést

- ösztöndíjak megállapításával kapcsolatos előterjesztést

1. az alábbi előterjesztésekhez a bizottság állásfoglalása kell:

 - költségvetésre, zárszámadásra, helyi adóra vonatkozó rendelet-tervezetek

 - belső ellenőrzési jelentés